b'\n_START_ARTICLE_\nJakob Bonsdorff\n_START_PARAGRAPH_\nJakob (Jacob) Bonsdorff (1763\xe2\x80\x931831) oli suomalainen teologi. H\xc3\xa4n oli it\xc3\xa4maisen kirjallisuuden dosentti Turun akatemiassa 1786, teologian dosentti 1788 ja professori 1807\xe2\x80\x931829. H\xc3\xa4n oli vuoden 1817 virsikirja- ja kirkkok\xc3\xa4sikirjakomiteoiden j\xc3\xa4sen. H\xc3\xa4nt\xc3\xa4 on pidetty aikansa oppineimpana ja lahjakkaimpana teologina. H\xc3\xa4n julkaisi my\xc3\xb6s k\xc3\xa4\xc3\xa4nn\xc3\xb6ksi\xc3\xa4 ja huomautuksia raamatunk\xc3\xa4\xc3\xa4nn\xc3\xb6kseen. H\xc3\xa4nen muunkielisi\xc3\xa4kin runojaan on arvostettu._NEWLINE_H\xc3\xa4nen veljens\xc3\xa4 oli teologi Johan Bonsdorff (1772\xe2\x80\x931840).'